Atzinumi 24-TA-2264
Izdrukāts 16.12.2024. 08.48
Atzinumi 24-TA-2264
Izdrukāts 16.12.2024. 08.48
24-TA-2264: Noteikumu projekts (Grozījumi)
Grozījumi Ministru kabineta 2006. gada 25. aprīļa noteikumos Nr. 339 "Noteikumi par prasībām bīstamo ķīmisko vielu un ķīmisko preparātu (produktu) uzglabāšanas rezervuāru projektēšanai, uzstādīšanai, par to atbilstības novērtēšanas kārtību un tirgus uzraudzību"

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ievērojot, ka Ministru kabineta noteikumu projekts "Grozījumi Ministru kabineta 2006. gada 25. aprīļa noteikumos Nr. 339 "Noteikumi par prasībām bīstamo ķīmisko vielu un ķīmisko preparātu (produktu) uzglabāšanas rezervuāru projektēšanai, uzstādīšanai, par to atbilstības novērtēšanas kārtību un tirgus uzraudzību"" (turpmāk – projekts) ir precizēts, lūdzam attiecīgi precizēt arī projekta sākotnējās ietekmes (ex-ante) novērtējuma ziņojuma (anotācijas) 1.3. apakšsadaļā ietverto informāciju par to, ko paredz projekts.
 
Piedāvātā redakcija
-
	Ilze Māliņa (TM)

	2.
	Noteikumu konsolidētā versija
1. Noteikumi nosaka būtiskās prasības tādu stacionāru rezervuāru projektēšanai, izgatavošanai un uzstādīšanai, kuri paredzēti šo noteikumu 3.punktā minēto bīstamo ķīmisko vielu un maisījumu uzglabāšanai (turpmāk - rezervuārs), un to ievērošanas uzraudzības mehānismu, kā arī institūciju, kura veic tirgus uzraudzību, un kārtību, kādā veicama tirgus uzraudzība, lai, tos pareizi lietojot, būtu novērsti draudi cilvēku dzīvībai, veselībai un videi.
	Priekšlikums
Atkārtoti vēršam uzmanību uz to, ka Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punkts noteic, ka Ministru kabineta noteikumu projekta pirmajā punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam.
Ievērojot minēto, atkārtoti lūdzam precizēt projektā paredzēto Ministru kabineta 2006. gada 25. aprīļa noteikumu Nr. 339 "Noteikumi par prasībām bīstamo ķīmisko vielu un ķīmisko preparātu (produktu) uzglabāšanas rezervuāru projektēšanai, uzstādīšanai, par to atbilstības novērtēšanas kārtību un tirgus uzraudzību" 1. punktu atbilstoši likuma "Par atbilstības novērtēšanu" 7. panta pirmajā un otrajā daļā noteiktajam pilnvarojumam Ministru kabinetam.
 
Piedāvātā redakcija
-
	Ilze Māliņa (TM)



